open-index/open-wikipedia-markdown huggingface dataset:
Nabucco

[náhľad|Predstavenie ''Nabucco'' naštudované Sliezskou Národnou Operou v [Eberswalde v auguste 2004]]
***Nabucco*** (skratka od *Nabucodonosor*) je talianska opera v štyroch dejstvách, ktorú skomponoval v roku 1841 Giuseppe Verdi na libreto od Temistocle Solera.
Libreto vychádza z biblického príbehu o zajatí Židov, napokon vypovedaných zo svojej vlasti babylonským kráľom Nabuccom. Tieto udalosti sú použité ako podklad pre romantickú zápletku a politické sprisahanie v opere.

Najznámejším číslom z opery je ária *Va, pensiero, sull'ali dorate* (Leť, myšlienka, na zlatých krídlach) „Zboru hebrejských otrokov“ z 3. dejstva opery. Dôkaz, že ária sa stala notoricky známou a slávnou už od začiatku dokladá fakt, že ju pri Verdiho pohrebe začal dav spontánne spievať.

Pod pôvodným názvom *Nabucodonosor* bola opera prvýkrát uvedená v Milánskej La Scale 9. marca 1842. Sopranistka Giuseppina Strepponi, spievajúca na premiére úlohu Abigaille, sa neskôr stala Verdiho manželkou.

Nabucco je opera, ktorú Verdi skomponoval takmer proti svojej vôli po dvoch predchádzajúcich neúspešných operách, ale ktorá mu napokon vybudovala povesť ako seriózneho skladateľa. Podľa neho *"je to opera, s ktorou moja umelecká kariéra naozaj začala. A keď som pri jej tvorbe veľmi bojoval, je isté, že sa Nabucco narodil pod šťastnou hviezdou."* 

Náročná sopránová úloha Abigail bola často spojená s (profesionálnym) pádom speváčky, ktorá ju spievala. Elena Souliotisová a Anita Cerquetti ju spievali nepripravené, pričom vysoká a ťažká textúra (tel. tessitura) im pravdepodobne poškodila hlasy. Maria Callasová spievala túto úlohu iba trikrát, na nahrávke sa zachovalo len jediné predstavenie z roku 1949.
Leontyne Price a Joan Sutherlandová spievať Abigail úplne odmietli.

V apríli 2013 Royal Opera House v Londýne uviedla predstavenie s Plácidom Domingom, ktoré bolo naživo prenášané a premietané v mnohých kinách po celom svete.

## Referencie

## Zdroj
* 

Kategória:Opery
Magnólia (rozlišovacia stránka)

**Magnólia** môže byť:
* rod kvitnúcich rastlín, pozri magnólia
* príslušník taxónu magnólie, pozri magnólie
* film USA z roku 1999, pozri Magnólia (film)
Plzeňská pahorkatina

**Plzeňská pahorkatina** alebo (po slovensky) **Plzenská pahorkatina** [t.j. s tvrdým n]  je geomorfologická oblasť, tvoriaca západnú časť Poberounskej subprovincie. Rozkladá sa na juhozápade Čiech, kde zaberá značnú časť Plzenského kraja a významne zasahuje do stredočeského okresu Rakovník. Najvyšší vrchol dosahuje Koráb (), na juhozápadnom okraji oblasti. 

Na území Plzeňskej pahorkatiny leží centrum západných Čiech, štatutárne mesto Plzeň, z ďalších významných miest potom napr. Rakovník, Rokycany, Klatovy alebo Stříbro.

Hydrologickou osu Plzeňskej pahorkatiny je rieka Berounka, do ktorej povodia náleží takmer celá oblasť (okrem malého okrsku Kryrská pahorkatina pri severnom okraji, ktorý odvodňuje riečka Blšanka do Ohře). Vedľa známej štvorice zdrojníc Berounky, t.j. riek Mže, Radbuza, Úhlava a Úslava, patrí k najdôležitejším prítokom z popisovaného územia Strela, Klabava, Úterský potok, Tremošná a Rakovnický potok. 

## Členenie
Plzeňská pahorkatina sa z hľadiska českého geomorfologického členenia delí na tri celky a dvanásť podcelkov:
* Rakovnická pahorkatina
** Kněževeská pahorkatina
** Žihelská pahorkatina
** Manětínská vrchovina
* Plaská pahorkatina
** Stříbrská pahorkatina
** Kaznějovská pahorkatina
** Plzeňská kotlina
** Kralovická pahorkatina
* Švihovská vrchovina
** Chudenická vrchovina
** Merklínská pahorkatina
** Klatovská kotlina
** Radyňská vrchovina
** Rokycanská pahorkatina

## Pozri aj
* Geomorfologické členenie Česka

## Referencie

## Zdroj
* 

Kategória:Geomorfologické oblasti v Česku
Kategória:Poberounská subprovincie
Koktail (rozlišovacia stránka)

**Koktail** alebo **kokteil** môže byť:
* druh nápoja, pozri koktail
* spoločenská schôdzka neskoro popoludní s ľahkým občerstvením
* zmes niečoho rôznorodého

**Koktail** môže byť aj:
* film USA z roku 1988, pozri Koktail (film)
Středočeská tabule

**Stredočeská tabule** alebo (po slovensky) **Stredočeská tabuľa** je mierne zvlnená geomorfologická oblasť v južnej časti Českej tabule, rozkladajúca sa pozdĺž riek Labe, Jizera a Ohře. Najvyšším vrchom je 461 m vysoký Říp.

## Geomorfologické členenie
Plzeňská pahorkatina sa z hľadiska českého geomorfologického členenia delí na tri celky a desať podcelkov:

* Dolnooharská tabule
** Hazmburská tabule
** Řípská tabule - *[[Říp]] ()*
** Terezínská kotlina
* Jizerská tabule
** Středojizerská tabule
** Dolnojizerská tabule
* Středolabská tabule
** Nymburská kotlina
** Čáslavská kotlina
** Mělnická kotlina
** Mrlinská tabule
** Českobrodská tabule

## Referencie

## Pozri aj
* Geomorfologické členenie Česka

## Zdroj
* 


Kategória:Česká tabule
Kategória:Geomorfologické oblasti v Česku
Kategória:Tabule v Česku
Severočeská tabule

**Severočeská tabule** alebo (po slovensky) **Severočeská tabuľa** je zvlnená geomorfologická oblasť v severnej časti Českej tabule, rozkladajúca sa pozdĺž riek Labe, Jizera a Ploučnice.

## Charakteristika územia
Tabuľa je tvorená kriedovými usadeninami. Plochý povrch je čiastočne tvorený štruktúrnymi plošinami a sčasti zarovnanými povrchmi, okraje sú zdvihnuté a je na nich vytvorená sústava kvest. V menej odolných horninách (ílovca a slieňa) sú kotliny s kryopedimentmi, v odolných kvádrových pieskovcoch vznikli skalné mestá s početnými tvarmi zvetrávania a odnosu pieskovcov. Do plochého povrchu sú zarezané údolia vodných tokov, ktoré miestami majú kaňonovitý tvar. Na svahoch je rad zosuvov a výraznými tvarmi sú vulkanické tvary.

## Geomorfologické členenie
Severočeská tabule sa z hľadiska českého geomorfologického členenia delí na dva celky a štyri podcelky:

* Ralská pahorkatina
** Dokeská pahorkatina - *[[Vlhošť]] ()*
** Zákupská pahorkatina - *[[Ralsko (Ralská pahorkatina)|Ralsko]] ()*
* Jičínská pahorkatina
** Turnovská pahorkatina - *[[Sokol (Jičínská pahorkatina)|Sokol]] ()*
** Bělohradská pahorkatina - *[[Dehtovská horka|Dehtovská horúčavy]] ()*

## Pozri aj
* Geomorfologické členenie Česka

## Referencie

## Zdroj
* 


Kategória:Česká tabule
Kategória:Geomorfologické oblasti v Česku
Kategória:Tabule v Česku
Východočeská tabule

**Východočeská tabule** alebo (po slovensky) **Východočeská tabuľa** je zvlnená geomorfologická oblasť vo východnej časti Českej tabule, rozkladajúca sa pozdĺž riek Labe, Metuje a Orlice. Najvyšším vrchom je  vysoký Baldský vrch.

## Geomorfologické členenie
Východočeská tabule sa z hľadiska českého geomorfologického členenia delí na tri celky a osem podcelkov:

* Východolabská tabule
** Cidlinská tabule 
** Chlumecká tabule
** Pardubická kotlina 
* Orlická tabule
** Úpsko-metujská tabule
** Třebechovická tabule
* Svitavská pahorkatina
** Českotřebovská vrchovina
** Loučenská tabule 
** Chrudimská tabule

## Referencie

## Pozri aj
* Geomorfologické členenie Česka

## Zdroj
* 


Kategória:Česká tabule
Kategória:Geomorfologické oblasti v Česku
Kategória:Tabule v Česku
Kreousa (dcéra Priama)

náhľad|''Kreúsa po páde Tróje'', autor: Federico Barocco (1598), Galéria Borghese
**Kreousa** alebo **Kreúsa** (*Kreousa*/iný prepis *Kreúsa*) je v gréckej mytológii dcéra trójskeho kráľa Priama a jeho manželky Hekaby. 

Mýtus o Priamovej dcére Kreúse dnes žije v podobe, ktorú nám vo svojom spracovaní zanechal rímsky básnik Vergílius v  epickom diele Eneida. Kreúsa sa stala manželkou Aineia, syna Trójana Anchisa a bohyne Afrodity. Aineias bol v trójskej vojne vodcom dardanských odielov a právom ho nazývali „*statočných Dardancov pýchou*“ a „*hrdinom nad iných slávnym*“, ale jeho hrdinstvo rovnako ako iných statočných trójskych bojovníkov nemohlo odvrátiť pád Tróje. Stalo sa tak z vôle bohov a rovnako z ich vôle mal Aineias prežiť a Kreúsa nie.

Aineias sa potom ako jediný z trójskych vodcov zachránil a z horiaceho mesta vyviedol aj svojho otca Anchisa, syna Askania a niekoľkých obyvateľov. Kreúsa však pri úteku zaostala a pohltili ju plamene horiaceho mesta. Keď sa Aineias vrátil a hľadal ju, stretol už len jej ducha, ktorý mu poradil, aby svoj domov hľadal v ďalekej Itálii. Aineias nakoniec po dlhých rokoch blúdenia pristal pri brehoch Latia, kde založil dynastiu, ktorej potomkami boli zakladatelia Ríma Romulus a Rémus.

Podľa antického autora Pausania Kreúsa v Tróji nezomrela, lebo ju zachránila matka bohov Rhea a bohyňa lásky Afrodita. 

## Referencie a bibliografia

Kategória:Postavy gréckej mytológie
Médesikasté

**Médesikasté** alebo **Médesikasta** (*Médesikasté*) môže byť v gréckej mytológii:
* dcéra trójskeho kráľa Priama, pozri Médesikasté (dcéra Priama)
* dcéra Laomedóna, sestra Priama, pozri Médesikasté (dcéra Laomedóna)
Stredoeurópska nížina

**Stredoeurópska nížina** (ďalšie názvy pozri nižšie) je rozsiahla skupina nížin rozkladajúca sa od severného Francúzska po východnú hranicu Poľska. Severnú hranicu tvorí pobrežie Severného a Baltského mora, na juhu nadväzujú stredoeurópske pahorkatiny a vrchoviny.

## Názvy
*po poľsky: **Nizina Środkowoeuropejska**, staršie: **Niż Środkowoeuropejski**
*po česky: **Středoevropská nížina**, zriedkavo **Německo-polská nížina**
*po nemecky: **Mitteleuropäisches Tiefland, Zentraleuropäisches Tiefland**, zriedkavo: **Deutsch-Polnisches Tiefland**, staršie: **Norddeutsches Tiefland**
*po anglicky: **North European Plain, North European Lowland(s)** [ale North European Plain/Lowland(s) môže byť aj synonymum epihercynských nížin], zriedkavo: **Central European Lowland**

## Členenie
Podľa fyzickogeografického členenia Poľska (Jerzy Kondracki) sa Stredoeurópska nížina (v tomto systéme klasifikovaná ako provincia) delí na nasledujúcich 7 subprovincií:
* Jutský polostrov 
* Pobrzeże Morza Północznego („Pobrežie Severného mora“)
* Pobrzeże Południowobałtyckie
* Pojezierze Południowobałtyckie
* Niziny Brabancko-Westfalskie
* Niziny Sasko-Łużyckie
* Niziny Środkowopolskie (Stredopoľské nížiny)

Václav Král delí Stredoeurópsku nížinu typologicky podľa stôp, ktoré tu zanechalo zaľadnenie ľadových dôb:
* Pobrežie Severného mora
* Pobrežie Baltského mora
* Oblasť mladých morén
* Oblasť starých morén
* Nezaľadnená oblasť

## Pozri aj
* Geomorfologické členenie Česka

## Referencie

## Zdroj
* 

Kategória:Nížiny v Poľsku
Kategória:Nížiny v Nemecku
Kategória:Nížiny v Česku
Severonemecká nížina

náhľad|Nížina na mape Nemecka
**Severonenemecká nížina** (nem. *Norddeutsches Tiefland, Norddeutsche Tiefebene, Norddeutsches Flachland*) je časť Stredoeurópskej nížiny nachádzajúca sa v Nemecku. V minulosti (keď Nemecko siahalo ďalej na východ), ale niekedy ešte aj dnes, sa ako Severonemecká nížina označovala/-uje celá Stredoeurópska nížina. 

Na Severonemeckú nížinu nadväzujú na východe nížiny v Poľsku a na západe nížiny v Holandsku; na juhu Stredonemecká vrchovina.

## Charakteristika
Severonemecká nížina je predovšetkým poľnohospodárskou oblasťou (obilniny, zemiaky, priemyselné plodiny, krmoviny). Na severe sa chová dobytok a ošípané. V niektorých častiach sa pestuje ovocie a zelenina (Hamburg, Berlín), tabak a strukoviny. V niektorých častiach sa ťaží ropa a zemný plyn, v iných uhlie. Priemyselné strediská sú pri námorných prístavoch, pozdĺž Stredonemeckého prieplavu a riek.

## Členenie
Pozri v článkoch Fyzickogeografické členenie Nemecka a Stredoeurópska nížina.

## Referencie

## Zdroje
*Severonemecká nížina in: *[[Malá encyklopédia zemepisu sveta]]*
*Norddeutsches Tiefland in: Brockhaus. *Enzyklopädie in 30 Bd.* 2005-2006
*http://www.wissen.de/lexikon/norddeutsches-tiefland

Kategória:Nížiny v Nemecku
Kapky

**Kapky** () je sídlisko na Ukrajine v Tuľčynskom rajóne Vinnyckej oblasti. Žije tu 27 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Brutality Will Prevail

**Brutality Will Prevail** (často krátené aj na **BWP**) je britská hardcoreová skupina. Vznikla v roku 2005 v Cardiffe (Wales).

Žánrovo spadá nielen do hardcore punku ale aj do beatdown hardcoreu a sludgeu. Výsledkom je tak ťažký zvuk gitár a výrazná práca s pomalším tempom.

Skupina Brutality Will Prevail v roku 2013 navštívila aj Slovensko. Bola totiž jedným z headlinerov 6. ročníka festivalu *Wlesefest*.

## Odchod Ajaya Jonesa
BWP tvorí stále päť členov. Hoci jeden zo zakladajúcich členov, ktorý bol aj hlavným vokalistom, Ajay Jones, ku koncu roka 2012 skupinu opustil, na jeho miesto nastúpil Louis Gauthier zo skupiny Breaking Point.

Pre Jonesa skupina totiž nikdy nebola prácou a keďže považoval svoj život v južnom Walese, zamestnanie a dom za dobré, nevidel dôvod, prečo zahodiť za hlavu všetko o čom kedy spieval a stať sa "hviezdou s päťminútovou slávou".

## Diskografia
V zátvorke je okrem roku vydania uvedené aj vydavateľstvo (ak je známe).

### EP
* *Life Is Our War* (2006)
* *Devious Lies 3 Songs Off* (2008)
* *Sleep Paralysis* (2011, Holy Roar Records) 
* *Sleep Paralysis* (2011, Purgatory Records)

### Demo
* *South Wales Kings* (2007, svojpomocne)

### Split
* *Brutality Will Prevail - Hang The Bastard* (2010, Purgatory Records)
* *Brutality Will Prevail - Ark Of The Covenant* (2011, Purgatory Records)

### Albumy
* *Forgotten Soul* (2009, Purgatory Records)
* *Root of All Evil* (2010, Holy Roar Records)
* *Scatter the Ashes* (2012, Purgatory Records, Holy Roar Records)
* *Scatter The Ashes* (2013, Pinky Swear Records)

## Referencie

Kategória:Hardcorepunkové hudobné skupiny
Kategória:Britské hudobné skupiny
Suňog

**Suňog** môže byť:
*rod, pozri Suňogovci
*priezvisko:
**Ladislav Suňog
**Anton Suňog
**Gašpar III. Suňog
Pyopoesy

**Pyopoesy** je jedna z prvých slovenských death metalových hudobných skupín. Radí sa štýlom do skupiny „old school“ death metalu. Vyznačuje sa technickými pasážami v podobe riffov popretkávaných mystickými melódiami. To všetko dopĺňa death metalový spev s temnou atmosférou.

Vznikla v roku 1994 v zostave: Mirík (gitara), Mako (gitara), Richard (bicie), Juraj (spev). Spoločne nahrali demo *In Extremis 1996*, album - *Caligo 97* (z albumu pochádza mnoho hitov ako: *Lacrima*, *Empire of lies*, *Rulling* a ďalšie). K zostave pribudol Peter "Bukelo" (basová gitara). 
V roku 1998 skupina vydáva *Tyrannus 1998*. Po jeho nahraní prechádza personálnymi zmenami. Na post speváka prichádza Tomáš "Noga". V zápätí nahrávajú ďalší album *Ecclesia - peccatum 2001*.

Po dlhšej odmlke v roku 2009 vydáva Pyopesy album *... Alea Iacta Eest ...*. V kapele nastali ďalšie personálne zmeny, na poste bubeníka Richarda nahradil "Alek".

V rok 2022 ( 23') vydali DVD z live: Live in Angelus fest. V zostave: Mirík - gitara, Bukelo - base, Miro Valocký- gitara, Alek - drums, Jožko " falusoid"  Kováč . Jednu skladbu na klávesoch (Fantóm operi) s nimi odohrala iba 12.ročna Lucia" Lili" Lilith Luptáková.

## Albumy
* *In extremis* (1996)
* *Caligo* (1997)
* *Tyrannus* (1999)
* *Eclessia - Peccatum* (2001)
* *Ecclesia - Peccatum DVD Live* (2002)
* *... Alea Iacta Eest ...* (2009)
*CD  Caligo / Tyrannus 2019
*DVD Live in Angelus fest 2022

## Zdroje
* pyopoesy.sk 
* bandzone.cz/pyopoesy

Kategória:Slovenské deathmetalové hudobné skupiny
Médesikasté (dcéra Priama)

**Médesikasté** alebo **Médesikasta** (*Médesikasté*) je v gréckej mytológii dcéra trójskeho kráľa Priama. 
  
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén, Médesikasté patrila medzi jeho dcéry, ktoré mal s inými manželkami, alebo družkami. U Homéra jej meno zaznie v trinástom speve Iliady, keď jej manžel Imbrios zomiera v boji s achájskym bojovníkom Teukrom:  *...zúril boj, ryk bol nekonečný. Teukros syn Telamónov vtedy Imbria oštepometca prepichol, ktorého splodil Mentor. On sídlil v Pédaiu, kým neprišli Achájci, Priamovu ľavobočku dcéru mal Médesikastu; len čo  obloboké argejské prišli koráby...*  

Antický autor Pausanias v druhom storočí navštívil Delfy a zaznamenal, že videl v budove zvanej *Lescha* (gréc. Delfón Lesché) (v spoločenskej miestnosti, kde sa ľudia schádzali, aby sa mohli porozpávať, napr. aj o legendárnej histórii), obrazy od maliara Polygnóta zobrazujúce výjavy z trójskej vojny. Na jednom z nich bola zobrazená aj Priamova dcéra Médesikasté.

## Referencie a bibliografia

Kategória:Postavy gréckej mytológie
Adam Závacký

**Adam Závacký** (* 27. jún 1988, Liptovský Mikuláš) je slovenský atlét, šprintér, venujúci sa hlavne behu na 60 a 100 metrov. V súčasnosti (2014) drží slovenský rekord v behu na 100 metrov - 10,21 s.

## Úspechy
### Rok 2011
V roku 2011 vybojoval svoje prvé víťazstvo v behu na 100 metrov na Majstrovstvách Slovenska mužov v Novom Meste nad Váhom s časom 10,72 s.

### Rok 2012
S časom 10,61 s vyhral Majstrovstvá Slovenska mužov a žien v Banskej Bystrici aj Akademické Majstrovstvá Slovenska v Bratislave.

### Rok 2013
V roku 2013 sa Adam Závacký prvý raz kvalifikoval na halové Majstrovstvá Európy v Göteborgu s časom 6,71, keď vyhral MSR v hale mužov a žien v Bratislave. V Göteborgu potom zabehol čas 6,75,u stačil na 13. priečku. Neskôr ten rok zabehol nový slovenský rekord v behu na 100 metrov v 1. Českej lige Hodonín s časom 10,21 s a obsadil prvú priečku. V tom istom roku bežal aj na Majstrovstvách sveta v Moskve, kde skončil 46-ty s časom 10,46 s.

### Rok 2014
Rok 2014 otvoril rok výkonom 6,67 s. čo je jeho nový osobný rekord v behu na 60 m.

### Osobné rekordy
* 60 m - 6,67 s (2014)
* 100 m - 10,21 s (2013)

## Referencie

Kategória:Slovenskí bežci na 100 m
Kategória:Bežci na 60 m
Kategória:Osobnosti z Liptovského Mikuláša
Slanina

**Slanina** (v subštandarde, nárečovo alebo zastarano **špek**) môže byť:
*podkožná tuková vrstva ošípanej, pozri slanina (tuková vrstva)
*pokrm pripravený z tejto vrstvy (najčastejšie údením), pozri slanina (pokrm)
*prenesene: (najmä ľudský) tuk vôbec

**Slanina** môže byť aj priezvisko:
* Aleš Slanina (*1986) - český divadelný herec
* Iva Slaninová – česká orientačná bežkyňa
* Jan Slanina – český športovec
* Jana Slaninová – česká bežkyňa
* Ľudovít Slanina - slovenský veterinár
* Ondřej Slanina (*1984) – český kuchár
* Peter Slanina (*1959) – slovenský hokejista

**Špek** môže byť aj:
*film z roku 1984, pozri Špek (film)
*v slangu: marihuanová cigareta
Niziny Środkowopolskie

**Niziny Środkowopolskie** (- po poľsky) alebo **Středopolské nížiny** (- po česky) alebo **Stredopoľské nížiny** (- po slovensky) sú geomorfologická subprovincia Stredoeurópskej nížiny v Poľsku a malou časťou (Sliezska nížina) v Česku. 

V Poľsku tvoria 28 % rozlohy štátu. Ide prevažne o bezjazerné erózno-denudačné roviny s nadmorskou výškou 100 až 200 m (maximum 250). Ročné zrážky nie sú vysoké (450 až 500 mm). Nachádza sa zhruba v strede Poľska.

## Členenie
Stredopoľské nížiny sa delia na 8 *makroregiónov*:
* Nizina Południowowielkopolska (318.1-2)
* Obniżenie milicki-Głogowskie (318.3)
* Wał Trzebnicki (318.4)
* Sliezska nížina (Nizina Śląska, 318.5)
* Nizina Północnomazowiecka (318.6)
* Nizina Środkowomazowiecka (318.7)
* Wzniesienia Południowomazowieckie (318.8)
* Nizina Południowopodlaska (318.9)

thumb|none|600x600px|Mapa geomorfologického členenia Poľska

## Pozri aj
* Geomorfologické členenie Česka

## Zdroj
* 


Kategória:Geomorfologické subprovincie v Česku
Kategória:Nížiny v Poľsku
Kategória:Nížiny v Česku
Kategória:Stredoeurópska nížina
Médesikasté (dcéra Laomedóna)

**Médesikasté** alebo **Médesikasta** (*Médesikasté*) je v gréckej mytológii dcéra Laomedóna.

Keď Laomedón odmietol dať Héraklovi sľúbené kone, Hérakles mu Tróju vyplienil a zabil všetkých jeho synov okrem Priama, následníka kráľovského trónu. Počas panovania Priama vypukla trójska vojna, ktorá sa skončila  pádom Tróje a smrťou kráľovskej rodiny. (Priamos bol zabitý achájskym bojovníkom Neoptolemom). Podľa niektorých antických autorov sa Priamove sestry Médesikasté, Astyoché a Aithilla dostali do achájskeho zajatia. Keďže ich desilo, že svoj život prežijú ako otrokyne v Grécku, zapálili cestou v noci plavidlo vytiahnuté na breh a jej posádka sa potom na tom mieste usadila (buď v Itálii alebo v Trákii).  

## Referencie a bibliografia

Kategória:Postavy gréckej mytológie
Panamerické majstrovstvá v korfbale

**Panamerické majstrovstvá v korfbale** je najvyššie americké podujatie národných družstiev v korfbale, ktoré riadi Americká korfbalová federácia (IKF America's). Prvý turnaj bol zorganizovaný v roku 2014 v Brazílii a zúčastnila sa na ňom trojica tímov. Najviac titulov získalo družstvo Surinamu.

## Zoznam

## Medailová bilanca družstiev

## Účasti družstiev na panamerických majstrovstvách
(do 2022)

## Externé odkazy
* Oficiálna stránka Medzinárodnej korfbalovej federácie 

## Zdroje
* Panamerické majstrovstvá 2014 na stránke Medzinárodnej korfbalovej federácie 
* Panamerické majstrovstvá na stránke the-sports.org
Palác v Murlo

**Palác v Murlo** je stavba z roku 575 pred Kr., ktorá sa nachádza v blízkosti mesta Siena v Taliansku. Považuje sa za ukážku ranej architektúry z obdobia rozvoja mestských štátov na Apeninskom polostrove. Na jeho mieste stála ešte staršia budova zo 7. storočia pred Kr., ktorú však zničil požiar.

## Charakteristika
Ide o rozsiahlu stavbu s celkovo štvorcovým pôdorysom. Tvorili ju štyri bloky miestností, ktoré obklopovali centrálne nádvorie. Samotný dvor bol lemovaný z troch strán stĺporadím, na štvrtej strane sa mohla nachádzať svätyňa alebo trón. Strechu tvorilo 2800 m² škridiel z terakoty. Steny boli bohato zdobené plastikami a vlysmi z toho istého materiálu a zobrazovali život elity, bohov a mýtické postavy.

Využitie tejto budovy nie je dodnes celkom jasné, predpokladá sa, že slúžila ako sídlo vládcu alebo významnej rodiny. Z archeologických nálezov je zrejmé, že sa tu odohrávali hostiny i náboženské obrady.

## Externé odkazy
*
*

## Zdroj
*

Kategória:Paláce v Taliansku
Kategória:Stavby v Toskánsku
Morona pruhovaná

**Morona pruhovaná** (iné názvy: **morčiak pruhovaný**, **okúň pruhovaný**; lat. *Morone saxatilis*) je druh ryby z rodu morona (*Morone*) z čeľade Moronidae, tradične zaraďovanej do radu ostriežotvaré. 

Vyskytuje sa v povodí riek Minas a Gaspereau v Novom Škótsku v Kanade a rieky Miramachi v New Brunswicku v Kanade.

Morona pruhovaná je typický člen čeľade Moronidae. Má podlhovastý, striebristý trup s pozdĺžnymi tmavými pásmi, ktoré vedú od žiabier ku koreňu chvosta. Maximálna nameraná hmotnosť je 57 kg. Bežná veľkosť v dospelosti je 120 cm. Zvyčajne sa dožívajú až 30 rokov. Maximálna dĺžka je 1,8 metra. Priemerná veľkosť je približne 67-100 cm a 4,5-14,5 kg.

## Zdroje

## Iné projekty

## Zdroj

Kategória:Ostriežotvaré
Sliezska nížina

**Sliezska nížina** (, staršie *Oderská nížina*, ) je najjužnejšia geomorfologická oblasť Stredopoľských nížin v Poľsku a malou časťou (Opavská pahorkatina) v Česku. 

Na severozápade a severe na ňu nadväzujú ďalšie nížiny, na juhu dve provincie hercynských pohorí (Česká vysočina a Malopoľské vysočiny) a dotýka sa Vonkajších karpatských zníženín (Ostravská panva). Nadmorská výška sa pohybuje od 100 do 

Najdôležitejšími riekami oblasti sú Odra a jej prítoky Mała Panew, Nysa Kłodzka, Ślęza, Bystrzyca, Kaczawa a Bóbr.

Najdôležitejšie mestá sú Vroclav, Legnica, Brzeg, Opole, Kędzierzyn-Koźle, Racibórz, Oława, Głogów a Opava.

## Geomorfologické členenie
Sliezska nížina sa z hľadiska geomorfologického členenia delí na 9 celkov (v poľskej terminológii *mezoregiónov*):
* Wysoczyzna Rościsławska (318.51)
* Równina Oleśnicka (318.56)
* Równina Opolska (318.57)
* Pradolina Wrocławska (318.52)
* Równina Wrocławska (318.53)
* Dolina Nysy Kłodzkiej (318.54)
* Równina Niemodlińska (318.55)
* Kotlina Raciborska (318.59)
* Płaskowyż Głubczycki *(Opavská pahorkatina,* 318.58)

## Pozri aj
* Geomorfologické členenie Česka
* Fyzickogeografické členenie Poľska

## Zdroj
* 

Kategória:Stredopoľské nížiny
Kategória:Geomorfologické oblasti v Česku
Kategória:Nížiny v Poľsku
Kategória:Nížiny v Česku
Aristodémé

**Aristodémé** alebo **Aristodéma** (*Aristodémé*) je v gréckej mytológii dcéra trójskeho kráľa Priama. 
  
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén, Aristodémé patrila medzi jeho dcéry, ktoré mal s inými manželkami, alebo družkami.  

## Referencie a bibliografia

Kategória:Postavy gréckej mytológie
Sněženky a machři

***Sněženky a machři*** je česká filmová komédia z roku 1983 o študentoch gymnázia na lyžiarskom výcviku v horách. Bola natočená so študentmi Gymnázia Nad Štolou v Prahe.

## Dej

Dej filmu sa odohráva na lyžiarskom výcviku, na ktorý vyráža trieda učiteľa Kardu (Radoslav Brzobohatý). Študenti  druhého ročníka už pri odchode zo stanice prejavia svojrázny pohľad na celú akciu. Zábavné situácie sprevádzajú celý výcvik, ktorý sa napriek sparťanským podmienkam na horskej chate a dozoru darí študentom prežívať takmer podľa svojich predstáv. Film si všíma medziľudské vzťahy, ktoré odkrývajú osobnostné črty účastníkov v problematickom období života. Vrcholom výcviku je večer bez Kardu, ktorý musel odísť z chaty kvôli povinnostiam, kedy sa v kotolni rozbehne bujará zábava. Nie všetci však zvládnu oslavu voľnosti a bujarenie ukončí príchod mladej učiteľky Hanky (Veronika Freimanová), ktorú privolá Radek (Václav Kopta) k bezvládnemu telu spolužiaka Karla (Michal Suchánek). Lyžiarsky výcvik sa tak stáva miestom životnej skúsenosti pre viacerých, nie len v študentskom veku.

## Pozri aj
* Sněženky a machři po 25 letech

## Zdroj
* 

Kategória:Česko-slovenské filmové komédie
Kategória:České filmové komédie
Kategória:Filmy z 1983
Kategória:Filmy podľa názvu
Sosnivka (Tuľčynský rajón)

**Sosnivka** () je sídlo na Ukrajine v Tuľčynskom rajóne v Vinnyckej oblasti. Žije tu 11 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Zoznam poslancov Nitrianskeho samosprávneho kraja (2013 – 2017)

**Zoznam poslancov Nitrianskeho samosprávneho kraja** zvolených vo volebnom období 2013 – 2017. V 54-člennom zastupiteľstve získali mandáty strany SMER-SD (19 poslancov), SMK-MKP (14 poslancov), KDH (13 poslancov), MOST-HÍD (1), NOVA (1) a SDKÚ-DS (1) a SNS (1). Štyria poslanci boli nezávislí kandidáti. Povolebnú krajskú koalíciu vytvorili strany SMER-SD a KDH, ktoré tak získali väčšinu 32 hlasov.

## Referencie


Kategória:Zoznamy poslancov Nitrianskeho samosprávneho kraja
Koón

**Koón** (*Koón*) je v gréckej mytológii syn Anténora a jeho manželky Theano. 

Koón bol synom Anténora, radcu trójskeho kráľa Priama. Anténor sa tešil všeobecnej vážnosti pre svoju lásku k právu a múdrosť. Tak isto si Trójania ctili aj Koóna a jeho bratov pre ich statočnosť v boji. 

Na začiatku trójskej vojny sa vďaka Odyseovej odvahe podarilo Achájcom vylodiť a zaútočiť na trójske hradby. Útok však Trójania odrazili a Achájci boli nútení postaviť tábor a mesto obliehať.  Vojsko Trójanov bolo spočiatku nepočetné, ale vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Po spore medzi vrchným veliteľom achájskych vojsk Agamemnónom a hrdinom Achilleom sa Trójania posilnení spojencami okamžite chopili situácie a vedení trójskym princom Hektorom zaútočili na Achájcov oslabených o ich najlepšieho bojovníka. Na trójskej pláni sa potom strhla krvavá bitka, v ktorej sa Trójania približovali k achájskej hradbe.  Boj si vyžiadal mnoho mŕtvych na oboch stranách a trójsku zem sfarbila aj krv Koóna.

Keď Agamemnón zabil jeho brata Ifidamanta a s jeho zvlečeným zbrojom kráčal k táboru Achájcov, zahliadol ho Koón, pribehol k nemu a zranil mu rameno, ale Agamemnón sa aj napriek tomu schopil a Koóna prebodol ratišťom oštepu. Jeho mŕtve telo následne pritiahol za nohu k telu Ifidamanta, kde mu oddelil údy od tela a jeho hlavu nad bratovým telom odťal. Homér v jedenástom speve Iliady dojemne opisuje konečný osud bratov: „*svoj krutý údel naplnili, do Hádovej ríše vstúpili.*“ 

## Referencie a bibliografia

Kategória:Postavy gréckej mytológie
Kategória:Trójska vojna
Ostravská pánev

**Ostravská pánev** (-po česky) alebo **Kotlina Ostrawska** (-po poľsky) alebo **Ostravská panva** (-po slovensky) je geomorfologický celok na severnej Morave a v Sliezsku. Je súčasťou geomorfologickej oblasti Severní Vněkarpatské sníženiny a najvyšším vrchom sú Kouty s nadmorskou výškou 333 m. 

Je to rovina až plochá pahorkatina a všetky rieky (Opavou, Ostravice aj Olše) ústia do Odry. Ide o husto obývanú a urbanizovanú oblasť ostravskej aglomerácie s pretrvávajúcou ťažbou čierneho uhlia a ťažkým priemyslom. 

Najdôležitejšie mestá sú Ostrava, Karviná a Havířov.

## Geomorfologické členenie
Ostravská pánev sa z hľadiska geomorfologického členenia delí na 8 podcelkov:
* Antošovická rovina
* Ostravská niva
* Karvinská plošina
* Havířovská plošina
* Novobělská plošina
* Porubská plošina
* Orlovská plošina
* Wysoczyzna Kończycka

## Literatúra
* *Geografický miestopisný slovník*, Academia, Praha, 1993. ISBN 80-200-0445-9.

## Pozri aj
* Geomorfologické členenie Česka
* Fyzickogeografické členenie Poľska

## Iné projekty

## Zdroj
* 

Kategória:Panvy v Česku
Kategória:Geomorfologické celky v Česku
Kategória:Severní Vněkarpatské sníženiny
Ifidamas

**Ifidamas** (*Ifidamas*, ) môže byť v gréckej mytológii:
*syn Anténora z Tróje, pozri Ifidamas (syn Anténora)
*syn Alea z Tegee, pozri Ifidamas (syn Alea)
*syn egyptského kráľa Bousirida, pozri Ifidamas (syn Bousirida)
 
**Iphidamas** môže byť aj:
* planétka, pozri 4791 Iphidamas
Elektrická indukcia

**Elektrická indukcia** je vektorová fyzikálna veličina charakterizujúca elektrické pole bez započítania vplyvu el. nábojov viazaných v prostredí – dielektriku, ale iba na základe "vonkajších" zdrojov poľa, teda voľných elektrických nábojov. 

Tiež sa dá stretnúť s označením **dielektrický posun** alebo **dielektrické posunutie**, čo je zastaraný názov tejto veličiny.

## Značenie a jednotky
* Symbol veličiny: \mathbf{D}
* Jednotka SI: [\mathbf{D}] = A \cdot s \cdot m^{-2}

## Základné vzťahy
Elektrická indukcia je definovaná vzťahom
:\mathbf{D} = \varepsilon_0\,\mathbf{E} + \mathbf{P},
kde \varepsilon_0 je permitivita vákua, ***E*** je intenzita elektrického poľa a ***P*** je elektrická polarizácia.

Pre lineárne dielektrikum je elektrická polarizácia lineárne závislá na intenzite elektrického poľa a môžeme ju zapísať
:\mathbf{P} = \chi_e\,\varepsilon_{0}\,\mathbf{E},
kde \chi_e označuje elektrickú susceptibilitu.

Odtiaľ platí, že
:\mathbf{D} = \varepsilon_0\,\mathbf{E} + \chi_e\,\varepsilon_0\,\mathbf{E} = \varepsilon_0\,(1+\chi_e)\,\mathbf{E} = \varepsilon_0\,\varepsilon_r\,\mathbf{E}  = \varepsilon\,\mathbf{E},
kde \varepsilon_r označuje relatívnu permitivitu a  \varepsilon (absolútnu) permitivitu.

Elektrickú indukciu v lineárnom dielektriku je teda možné určovať z rovnakých vzťahov ako intenzitu elektrického poľa s tým, že sa príslušný vzťah vynásobí koeficientom \varepsilon, prípadne \varepsilon_0.

Jedným zo základných vzťahov je vyjadrenie Gaussovho zákona elektrostatiky pomocou elektrickej indukcie (3. Maxwellova rovnica):
:\oint_{S} \mathbf{D}\cdot \mathrm{d}\mathbf{S} = Q,
kde *S* je uzavrená, von orientovaná plocha (Gaussova plocha) obklopujúca voľný elektrický náboj *Q*.
V diferenciálnom tvare potom tento zákon vyzerá nasledovne:
:\operatorname{div}\,\mathbf{D}=\rho,
kde \rho je objemová hustota voľných nábojov.

## Súvisiace články
* Indukčnosť
* Elektrická intenzita
* Elektrická polarizácia
* Elektrický náboj
* Maxwellove rovnice

Kategória:Elektromagnetizmus
Kategória:Fyzikálne veličiny
Sorbitol

**Sorbitol** alebo **D-glucitol**, tiež nazývaný sorbit, je alkoholický cukor so sumárnym vzorcom C6H14O6. Využíva sa ako náhradné sladidlo pod označením E 420, v medicíne a kozmetike. Jeho energetický obsah je nižší ako u bežných sacharidov, preto sa často využíva v diétnych pokrmoch. V tele sa pomaly metabolizuje na fruktózu. Prirodzene sa sorbitol nachádza v plodoch kôstkovíc (napr. v čerešniach) alebo v bobuliach stromov rodu Sorbus (jarabina napr. j. vtáčia). Tiež sa v menšom množstve nachádza v hruškách aj inom ovocí.
Prvýkrát bol izolovaný z plodov jarabiny vtáčej.
## Výroba
Priemyselne aj v laboratóriu sa vyrába redukciou Glukózy alebo fruktózy.
Redukcia prebieha podľa rovnice:
C6H12O6+H2→C6H14O6

Priemyselne sa sorbitol vyrába zo sacharózy, ktorá sa však najskôr hydroliticky štiepi na glukózu a fruktózu.
Redukcia môže prebiehať chemicky alebo biochemicky (pomocou enzýmov).

18
07
02
420 i
Kategória:Náhradné sladidlá
Kategória:Organické zlúčeniny
Kategória:Potravinárske aditíva
APS (snímač)

**APS** (aktívny pixelový senzor) je obrazový snímač, ktorý je založený na integrácii fotosenzorov a aktívnych zosilňovačov pre každý obrazový bod – pixel. Existuje mnoho typov aktívnych snímačov pixelov vrátane CMOS APS, používaných najčastejšie pre fotoaparáty mobilných telefónov, webové kamery, väčšinu digitálnych kompaktných fotoaparátov približne od roku 2010 a vo väčšine digitálnych zrkadloviek. Tento obrazový snímač sa vyrába CMOS (a je teda známy ako CMOS snímač) alebo NMOS procesom (označený ako Live MOS) a je alternatívou k obrazovým snímačom typu CCD (charge-couple device, nábojovo viazaná súčiastka).

## Porovnanie s CCD
Snímač APS rieši problémy ohľadom rýchlosti a škálovateľnosti pasívnych obrazových snímačov (CCD). Na druhej strane CCD senzory potrebujú na svoju prevádzku menej elektrickej energie a sú tiež menej náročnejšie na výrobu, pretože APS snímač v sebe integruje aj funkcie procesoru a zosilňovača.
Z tohto dôvodu sú CMOS APS snímače vhodné pre použitie tam, kde sa vyžaduje integrácia mnohých funkcií tejto mikroelektronickej súčiastky do čo najmenšieho priestoru. Svoje použitie si teda nachádzajú v mobilných telefónoch, optických myšiach, bezpečnostných kamerách, digitálnej rádiografii, vojenskej pozorovacej technike či vedeckých alebo astronomických projektoch.

## Zdroj

Kategória:Fotografia
Oľga Alexandrovna Slavnikovová

**Oľga Alexandrovna Slavnikovová** (; * 23. október 1957, Jekaterinburg, ZSSR) je ruská spisovateľka a literárna kritička. V roku 2006 získala ruskú Booker Prize za román *2017*.

## Život
Narodila sa a vyrastala v Jekaterinburgu. Vyštudovala Fakultu žurnalistiky na Uralskej štátnej univerzite. Jej prvé literárne práce boli zverejnené v roku 1980.  Od roku 2001 žije a pracuje v Moskve. Má tri deti a dve vnúčatá.

## Diela
**Первокурсница*- Pervokursnica (1988) – román
**Стрекоза, увеличенная до размеров собаки* - Strekoza, uveličennaja do razmerov sobaki(1997) – román
**Один в зеркале* - Odin v zerkale (1999) – román
**Бессмертный* - Bessmertnyj (2001) - román
**2017* (2006) – román
**Вальс с чудовищем*  - Vaľs s čudoviščem (2007) – poviedky
**Любовь в седьмом вагоне* - Ľubov v seďmom vagone (2008) — poviedky
**Легкая голова*  - Legkaja golova (2010) — román

## Zdroj
* 

Kategória:Ruskí spisovatelia
Kategória:Osobnosti z Jekaterinburgu
STS-36

**STS-36** bola misia raketoplánu *[[Atlantis (raketoplán)|Atlantis]]*. Celkovo išlo o 34. misiu raketoplánu do vesmíru a 6. pre *Atlantis*. Cieľom letu bola doprava materiálu pre americké ministerstvo obrany.

## Posádka
*  John O. Creighton (2) – veliteľ
*  John H. Casper (1) – pilot
*  Richard M. Mullane (3)  – prvý letový špecialista
*  David C. Hilmers (3) – druhý letový špecialista
*  Pierre J. Thuot (1) – tretí letový špecialista

V zátvorkách je uvedený celkový počet letov do vesmíru vrátane tejto misie.

## Priebeh letu v obrázkoch

Súbor:STS-36 Rollout - GPN-2000-000680.jpg|Preprava raketoplánu na štartovací komplex, 25. január 1990
Súbor:STS-36 Launch.jpg|Štart misie STS-36, 28. február 1990, 07:50:22 UTC


## Iné projekty

## Zdroj

Kategória:Program Space Shuttle
Kategória:Kozmické lety s ľudskou posádkou
Kategória:Kozmonautika v 1990
The KLF

**The KLF** = King of Low Frequencies (tiež známa ako **The Justified Ancients of Mu Mu**, **The Timelords** či **The JAMs**) bola jednou z prvých hudobných skupín britského acid house hnutia počas druhej polovice 80. rokov a prvej polovice 90. rokov.

Začiatkom roka 1987, Bill Drummond (ako King Boy D) a Jimmy Cauty (ako Rockman Rock) vydali hip-hopom inšpirované samplované nahrávky ako **The Justified Ancients of Mu Mu** a v jednom prípade (britský hit na 1. mieste „Doctorin' the Tardis“) ako **The Timelords**. Pod názvom **The KLF** boli Drummond a Cauty priekopníkmi žánrov "stadium house" (rave s pop rockovou produkciou a samplovanými hlukmi davu) a "ambient house". Skupina The KLF vydali sériu medzinárodných hitov a pre rok 1991 sa stala najpredávanejšou v rámci singlov.

## Diskografia
*The Justified Ancients of Mu Mu: *1987 (What the Fuck Is Going On?)* (The Sound of Mu(sic), 1987)
*The Justified Ancients of Mu Mu: *Who Killed The JAMs?* (KLF Communications, 1988)
*The Justified Ancients of Mu Mu/The KLF/The Timelords: *Shag Times* (KLF Communications, 1988)
*The Justified Ancients of Mu Mu/The KLF/The Timelords: *The History of The JAMs a.k.a. The Timelords* (TVT Records, 1989)
*The KLF/Various Artists: *The "What Time Is Love?" Story* (KLF Communications, 1989)
*The KLF: *Chill Out* (KLF Communications, 1990)
*Space: *Space* (KLF Communications, 1990)
*The KLF: *The White Room* (KLF Communications, 1991)

## Referencie

## Externé odkazy
* The Library of Mu  – archive of press articles
* KLF Communications Webstránka, Blog
* 
* 

## Zdroj


Kategória:Anglické house hudobné skupiny
Kategória:Ambientné hudobné skupiny
Kategória:Britské techno hudobné skupiny
Kategória:Remixéri
Kategória:Elektronické hudobné dvojice
Kategória:Hudobné skupiny z 1987
Kategória:Hudobné skupiny z Londýna
Kategória:Držitelia ceny Brit Award
Ján Oravec

**Ján Oravec** môže byť:

* slovenský fyzik a univerzitný pedagóg, pozri Ján Oravec (fyzik)
* slovenský ekonóm, podnikateľ, manažér a politický komentátor, pozri Ján Oravec (ekonóm)

Oravec, Ján
Aligátor (nadrealizmus)

**Aligátor** bola avantgardná knižná edícia a rovnomenné bratislavské vydavateľstvo (združenie) príslušníkov nadrealizmu (slovenskej obdoby európskeho surrealizmu). V období 1935 až 1940 vyšlo v edícii Aligátor 5 zväzkov nadrealistickej poézie. V roku 1935 tu vyšla básnická zbierka *Uťaté ruky* od Rudolfa Fabryho. Ide o prvú významnú surrealistickú (z časti aj dadaistickú) básnickú zbierku v dejinách slovenskej literatúry. V edícii Aligátor debutoval okrem Fabryho aj Vladimír Reisel či osemnásťročný Ivan Kunoš (Ivan Kupec). Prvé 4 zväzky graficky upravil a surrealistickými kolážami vyzdobil Rudolf Fabry. Aligátor bola prvá z dvoch nadrealistických edícií, druhá mala názov Skarabeus.

## Zoznam edície
* Rudolf Fabry: *Uťaté ruky* (Aligátor Bratislava, 1935; zväzok I.; obálka a typografická úprava Rudolf Fabry, 512 výtlačkov)
* Móric Mittelman-Dedinský: *Krivky* (Aligátor Bratislava, 1936; zväzok II.; obálka a typografická úprava Rudolf Fabry, 415 výtlačkov)
* Rudolf Fabry: *Vodné hodiny hodiny piesočné* (Aligátor Bratislava, Trnava, 1938; zväzok III.; obálka, koláže a typografická úprava Rudolf Fabry, 612 výtlačkov)
* Vladimír Reisel: *Vidím všetky dni a noci* (Aligátor Bratislava, Trnava, 1939; zväzok IV.; obálka, koláže a typografická úprava Rudolf Fabry, 712 výtlačkov)
* Ivan Kunoš: *Podľa hviezd meniť masky* (Aligátor, 1940; zväzok V.; 300 výtlačkov)

## Referencie

Kategória:Knižné edície
Kategória:Vydavateľstvá na Slovensku
Oravec

**Oravec** môže byť:

*obyvateľ Oravy, synonymum: Oravčan, pozri pod Orava
*priezvisko:
**Brunno Oravec, slovenský hudobník, spevák, skladateľ, producent
**Edmund Oravec, slovenský pedagóg
**Ignác Oravec (17671843), slovenský rímskokatolícky kňaz, teológ a prekladateľ
**Ján Oravec, viacero osôb
**Lukáš Oravec (* 1988), slovenský trubkár, skladateľ a producent
**Štefan Oravec (19141973), funkcionár KSČ, verejný činiteľ
**Tomáš Oravec (* 1980), slovenský futbalista
Vinnycký rajón (historický)

thumb|Vinnycký na mape Vinnyckej oblasti

**Vinnycký rajón** () bol rajón (okres) Vinnyckej oblasti na Ukrajine, ktorý vznikol v roku 1923. Má rozlohu 950 km² a žije tu 78 581 obyvateľov. Administratívnym centrom bolo mesto Vinnycia ().

## Mestá a obce Vinnyckého rajónu
Sídliska mestského typu: Desna, Stryžavka, Voronovycia.

Dediny: Ahronomične, Bochonyky, Chyžynci, Cvižyn, Dorožne, Havryšivka, Horbanivka, Humenne, Iľkivka, Ivanivka, Jakušynci, Komariv, Kordyšivka, Lavrivka, Luka-Meleškivska, Lysianka, Lysohora, Machnivka, Majdan, Majdan-Čapeľskyj, Mali Krušlynci, Medveže Vuško, Medvidka, Miziakivski Chutory, Mychajlivka, Nekrasove, Olenivka, Olexandrivka, Parpurivci, Pereorky, Poberežne, Prybuzke, Pultivci, Pysarivka, Rivec, Sloboda-Daškovecka, Sokyrynci, Sosonka, Stadnycia, Stepanivka, Ščitky, Šyroka Hrebľa, Ťuťky, Ťuťunnyky, Velyki Krušlynci, Vinnycki Chutory, Xaverivka, Zarvanci, Žabelivka.

Sídliska: Berezyna, Slavne.

## Iné projekty

## Externé odkazy
* Rada Vinnyckého rajónu
Daniel Pažický

**Daniel Pažický** (* 3. marec 1881, Myjava – † 29. január 1941, Bratislava) bol slovenský kníhtlačiar a nakladateľ.

## Životopis
Jeho otec bol Daniel Pažický a matka Alžbeta rod. Snitková. Tento chudobný syn pytlikárskych rodičov vychodil len ľudovú školu. Dali ho vyučiť za obuvníka vo Viedni. Kníhtlačiarsku dráhu si zvolil vďaka tovarišskému pôsobeniu u českých i stredoslovenských tlačiarov, no najmä u J. Bežu v Senici a u Teslíka v Škarniclovskej tlačiarni v Skalici. Natrvalo sa usadil na Myjave, kde si založil rodinu.  Významnou sa preňho stala spolupráca s jeho budúcim zaťom Karolom Goláňom (manžel dcéry Oľgy).

Na Myjave s finančnou podporou myjavských národovcov založil v roku 1906 tlačiareň. Spočiatku si prenajal nejaké priestory v myjavskej banke, ktorá mu na ňu poskytla pôžičku a v roku 1929 postavila vo dvore banky pre ňu aj novú budovu. Tu pracoval až do konca svojho života: najprv sám, potom s tovarišmi a učňami. Tlačiareň fungovala ešte 10 rokov po jeho smrti, až do roku 1951, pod vedením jeho ženy Karolíny, kým nebola znárodnená a postupne zlikvidovaná. Počas jej existencie vyšlo vyše 500 kníh a 10 titulov periodík.

## Dielo
Jeho  vydavateľstvo zohralo do 1. svetovej vojny významnú úlohu šírením slovenskej tlače, aj v medzivojnovom období sa zaradilo k najvýznamnejším. Tlačil týždenník *Slobodný Slovák*, od roku 1921 premenovaný na *Noviny zpod Bradla*, periodiká, kalendáre, učebnice. V knižnej produkcii tlačiarne tvorila veľkú časť cirkevná tlač, napr. obľúbený *Evanjelický funebrál* a *Knižnica evanjelickej mládeže*, v predprevratovom období však vydával i svetské publikácie, právnické príručky. Pre rozvoj knižnej kultúry bol prínosom ním redigovaný a vydávaný literárny časopis *Naše knihy*, v ktorom informoval o produkcii svojej tlačiarne, prinášal recenzie, príspevky o knižnej kultúre a politike. Vydával nielen pôvodnú slovenskú beletriu, historické diela, poéziu, ale aj prekladovú, diela regionálnych i iných autorov:
* Bodnár, J. *Myjava* – monografia, 1911
* Goláň, K. *Revolučné pokolenie*, 1916
* Lacková-Zora, A. *Konvalinky*, 1925  
* Roy, V. *Cez závoj*, 1927  
* Osuský, Š. *Filozofia štúrovcov*, 1928 
* Dickens, Ch. *Povesť dvoch sídelných miest*, 1930

## Referencie

## Externé odkazy
* Záznam o narodení a krste v matrike - evanjelický zbor Myjava

## Zdroj
* Pažický Daniel S., Gálik D.: *Bibliografia Pažického*, MSNR Myjava

Kategória:Osobnosti z Myjavy
Kategória:Slovenskí vydavatelia
Aligátor

**Aligátor** môže byť:

* v zoológii: rod krokodílov (lat. *Alligator*), pozri aligátor (rod)
* v technike: druh kľúča na rúrky, pozri aligátor (kľúč)
* slovenská nadrealistická edícia resp. vydavateľstvo, pozri Aligátor (nadrealizmus)

## Pozri aj
* ALIGATOR – CLASSIC ROCK RADIO
Ovčara

**Ovčara** môže byť:
*sídlo v Chorvátsku:
**Ovčara (Vukovarsko-sriemska župa)
**Ovčara (Osijecko-baranjská župa)
**dve sídla v Požecko-slavónskej župe
*v chorvátčine a srbčine skrátený názov pre masaker v Ovčare
*vrch v Bosne a Hercegovine, pozri Ovčara (vrch)
Polyxené

**Polyxené** alebo **Polyxena** (*Polyxené*) môže byť v gréckej mytológii:
*dcéra trójskeho kráľa Priama, pozri Polyxené (dcéra Priama)
*dcéra líbyjského kráľa Danaa, pozri Polyxené (dcéra Danaa)

**Polyxena** môže byť aj:
* planétka, pozri 595 Polyxena
Radio Bunker

**Rádio Bunker** bol/o creative commons vydavateľ a neziskové, komunitné, undergroundové internetové rádio. Prevádzkovalo ho Občianske združenie *Godot Projekt* od roku 2011 v Trnave. 

Rádio tiež ponúka priestor rôznym hudobníkom, literárnym umelcom, ľuďom z občianskych združení a dobrovoľníckych iniciatív (pôsobiacich najmä v rámci alternatívnej kultúry). Vysiela 24 hodín denne prostredníctvom internetu z podzemných industriálnych priestorov v Trnave len voľne licencovanú hudbu. Zároveň pôsobí aj ako creative commons free kurátor resp. label a vydavateľ na stránke FMA.

Organizuje živé vystúpenia umelcov spojené s rozhovormi, ktoré vysiela naživo a taktiež samostatné podujatia rôzneho charakteru. 

## Produkcia
Rádio sa venuje a pomáha umelcom pri vydávaní ich albumov, demonahrávok, živých nahrávok, EP alebo singlov pod značkou Rádio Bunker a pod licenciou Creative Commons.

## Referencie

## Externé odkazy
* Oficiálna stránka rádia 

Kategória:Slovenské rozhlasové stanice
Kategória:Slovenské internetové rádia
Kategória:Vzniklo v 2011
Kategória:Kultúra v Trnave
Operácia Bivouac

**Operácia Bivouac** bol krycí názov pre paradesantný výsadok vyslaný počas druhej svetovej vojny z Veľkej Británie na územie Protektorátu Čechy a Morava. Výsadok organizoval spravodajský odbor exilového Ministerstva národnej obrany a bol radený do prvej vlny výsadkov.

## Zloženie a úloha
Výsadok tvorili rotný František Pospíšil, rotný Jindřich Čoupek a desiatnik asp. Libor Zapletal. Skupina mala za úlohu spoločne so skupinou Bioscop vykonávať sabotáže v továrňach a na vybraných železničných tratiach na Morave. 

## Činnosť
Členovia výsadku boli spoločne s členmi operácie Steel a Bioscope vysadení v noci z 27. na 28. apríla 1942 pri Křivokláte. Na mieste zakopali materiál, ktorý mali so sebou, aby sa preň neskôr vrátili. Potom sa cez Slaný a Prahu dostali do Přerova, kde sa snažili nadviazať kontakt na vopred určených adresách, ale bezúspešne. Premiestnili sa preto do Brna, kde sa ukryli u Čoupkových príbuzných. Dvoch výsadkárov, Pospíšila a Zapletala, neskôr udal jeden známy. 2. mája 1942 Zapletala zatkli četníci. Po výsluchu potom doviedol gestapo do bytu Čoupkovcov, kde bol zadržaný tretí člen výsadku. Zapletal potom naoko súhlasil so spoluprácou s gestapom, ale v máji 1943 sa pridal k partizánom. Ako pomstu gestapo zatklo oboch jeho rodičov a bratov, ktorí zahynuli v Osvienčime. Zapletal sám bol zatknutý v nemeckom Karlsruhe pri pokuse dostať sa do Anglicka a v septembri 1944 bol popravený v koncentračnom tábore Mauthausen. 

Pospíšilovi sa podarilo utiecť. Najskôr sa skrýval v Telči pri odbojovej skupine Petrolej-benzin, následne sa pokúsil ujsť do Švajčiarska, čo sa mu nepodarilo. Nato ho konfident Nachtman a zradca Čurda vylákali do Prahy, kde ho zatklo gestapo. V roku 1944 bol zastrelený v Terezíne.

## Literatúra
*
*

## Zdroj

Kategória:Výsadky do Protektorátu Čechy a Morava
Desna (Vinnycká oblasť)

**Desna** () je sídlisko mestského typu (*селище міського типу*) na Ukrajine vo Vinnyckom rajóne Vinnyckej oblasti. Žije tu 1318 obyvateľov.

## Externé odkazy
* Najvyššia Rada Ukrajiny 

Kategória:Mestá na Ukrajine
Kategória:Sídliská mestského typu na Ukrajine
Pédaios

**Pédaios** (*Pédaios*) je v gréckej mytológii syn Anténora.

Pédaios bol synom Anténora, radcu trójskeho kráľa Priama a neznámej ženy, ale Anténorova manželka Theano sa o Pédaia starala ako o svojho, lebo si svojho muža vážila. Anténor sa v Tróji tešil všeobecnej vážnosti pre svoju lásku k právu a múdrosť. Tak isto si Trójania ctili aj Pédaia a jeho nevlastných bratov pre ich statočnosť v boji.

Na začiatku trójskej vojny sa kvôli unesenej Helene vylodilo pri brehoch Tróje ohromné achájske vojsko a zaútočilo na trójske hradby. Útok však Trójania odrazili a Achájci boli nútení postaviť tábor a mesto obliehať.  Vojsko Trójanov bolo spočiatku nepočetné, ale vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Neskôr Trójania posilnení o spojencov už podnikali aj náhle protiútoky a vojenské sily sa v podstate vyrovnali. V desiatom roku vojny sa v oboch armádach prejavila únava z neustálych bojov a nepriatelia sa nakoniec dohodli, že miesto armád vyšlú z oboch strán proti sebe muža, ktorý o výsledku vojny rozhodne v boji na život a smrť. 

Z trójskej strany potom vystúpil Paris a z achájskej Menelaos a velitelia oboch strán sa dohodli, že ak zvíťazí Paris, Helenu si nechá, ale ak zvíťazí Menelaos, Helenu si odvedie a Tróju opustí. Na trójskej pláni potom obaja zviedli súboj, v ktorom Parida pred istou smrťou záchránila bohyňa Afrodita,  ktorá ho nikým nevidená odniesla rovno do spálne Heleny.  Nebolo sporu, že súboj Paris prehral, ale Trójania aj napriek tomu Helenu nevrátili a v boji, ktorý sa opäť rozpútal Pédaios zahynul. V piatom speve Homérovej Iliady sa uvádza, že ho achájsky hrdina Meges bodol ostrým oštepom do hlavy. 

## Referencie a bibliografia

Kategória:Postavy gréckej mytológie
Kategória:Trójska vojna